Forslag til Europa-Parlamentet og Rådets direktiv om motordrevne køretøjer og påhængskøretøjer dertil vedrørende transport af farligt gods ad vej og om ændring af direktiv 70/156/EØF om godkendelse af motordrevne køretøjer og påhængskøretøjer dertil (97/C 29/05) (EØS-relevant tekst) KOM(96) 555 endelig udg. - 96/0267(COD)

(Forelagt af Kommissionen den 10. december 1996)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen,

i henhold til fremgangsmåden i traktatens artikel 189 B,

under henvisning til udtalelse fra Det Økonomiske og Sociale Udvalg,

under henvisning til Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgivning om transport af farligt gods ad vej (1), og

ud fra følgende betragtninger:

Det indre marked indebærer et område uden indre grænser med fri bevægelighed for varer, personer, tjenesteydelser og kapital;

en fuldstændig harmonisering af de tekniske krav til køretøjer, der er beregnet til transport af farligt gods ad vej, er nødvendig for at nå dette mål;

de tekniske krav til motordrevne køretøjer og påhængskøretøjer dertil i henhold til nationale bestemmelser vedrørende transport af farligt gods ad vej skal overholdes; disse krav varierer fra medlemsstat til medlemsstat;

at disse procedurer og krav er forskellige udgør en teknisk handelshindring vedrørende bestemmelserne for køretøjer, som er beregnet til transport af farligt gods ad vej;

det er nødvendigt at fjerne de tekniske handelshindringer vedrørende bestemmelserne for køretøjer, som er beregnet til transport af farligt gods ad vej, og at lade de relevante markedsmekanismer fungere uhindret;

for at gennemføre det indre marked er der derfor behov for at harmonisere standarderne for transport af farligt gods ad vej;

dette direktiv er et af særdirektiverne under den EF-typegodkendelsesprocedure, som er fastlagt ved Rådets direktiv 70/156/EØF (2), senest ændret ved Kommissionens direktiv 95/54/EF (3);

følgelig finder bestemmelserne i direktiv 70/156/EØF om køretøjssystemer, komponenter og separate tekniske enheder anvendelse i nærværende direktiv;

i direktiv 70/156/EØF, særlig artikel 3, stk. 4, og artikel 4, stk. 3, kræves, at der til hvert særdirektiv knyttes et oplysningsskema, som indeholder de relevante punkter i bilag I til nævnte direktiv, og en typegodkendelsesattest, der er baseret på bilag VI til samme direktiv, således at typegodkendelser kan edb-registreres -

UDSTEDT FØLGENDE DIREKTIV:

Artikel 1

Dette direktiv finder anvendelse for køretøjer af klasse N og O, som er beregnet til transport af farligt gods ad vej i eller mellem medlemsstaterne.

Artikel 2

I dette direktiv forstås ved:

- »køretøj«, ethvert motorkøretøj af anden klasse end M og påhængskøretøjer dertil som defineret i bilag IIA i direktiv 70/156/EØF

- »ADR«, den europæiske konvention som defineret i artikel 2 i direktiv 94/55/EF

- »farligt gods«, stoffer og genstande som defineret i artikel 2 i direktiv 94/55/EF

- »transport«, transport ad vej som defineret i artikel 2 i direktiv 94/55/EF

Artikel 3

I direktiv 70/156/EØF, bilag IV, del I, tilføjes følgende:

»Del I

>TABELPOSITION>

«

Artikel 4

Medlemsstaterne kan ikke

- nægte at udstede EF-typegodkendelse eller national godkendelse af en køretøjstype, eller

- forbyde registrering, salg og ibrugtagning af køretøjer

af grunde, der vedrører transport af farligt gods, hvis bestemmelserne i bilagene til dette direktiv er opfyldt.

Artikel 5

Ændringer, der er nødvendige for at tilpasse bilagene til dette direktiv til den tekniske udvikling, vedtages i overensstemmelse med proceduren i artikel 13 i direktiv 70/156/EØF.

Artikel 6

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 1997. De underretter straks Kommissionen herom.

Når medlemsstaterne vedtager de i stk. 1 nævnte love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Medlemsstaterne meddeler Kommissionen teksten til de love og administrative bestemmelser, som de vedtager på det af direktivet omfattede område.

Artikel 7

Medlemsstaterne anvender disse bestemmelser fra den 1. januar 1997.

Artikel 8

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 9

Dette direktiv er rettet til medlemsstaterne.

(1) EFT nr. 319 af 12. 12. 1994, s. 7.

(2) EFT nr. L 42 af 23. 2. 1970, s. 1.

(3) EFT nr. L 266 af 8. 11. 1995, s. 1.

BILAG I

1. Omfang

1.1. Dette direktiv finder anvendelse på chassis med førerhus, traktor til sættevogn eller sættevognschassis og påhængskøretøj med selvbærende karosseri, som er beregnet til transport af farligt gods ad vej (se randnummer 220 200 (1), i bilag B til direktiv 94/55/EF).

2. Definitioner

2.1. For klasse N1, N2, N3, O1, O2, O3 og O4 forstås ved »type« køretøjer, som i det mindste ikke adskiller sig fra hinanden på følgende vigtige punkter:

- fabrikant

- fabrikantens typebetegnelse

- klasse

- vigtige konstruktionsaspekter

- chassis/bundplade (åbenbare og grundlæggende forskelle)

- antal aksler

- motor (forbrændingsmotor/elektromotor/hybrid)

3. Klassificering

3.1. Køretøjerne klassificeres i henhold til randnummer 220 301 i bilag B til direktiv 94/55/EF på følgende måde:

>TABELPOSITION>

4. Krav

Kravene til opbygning af køretøjer, som er beregnet til transport af farligt gods ad vej, herunder bestemmelserne til eventuel typegodkendelse af køretøjerne, som beskrevet i randnummer 220 500-220 540 i bilag B til direktiv 94/55/EF, skal være opfyldt.

BILAG II

ADMINISTRATIVE BESTEMMELSER VEDRØRENDE TYPEGODKENDELSE

1. Ansøgning om EF-typegodkendelse

1.1. Ansøgning om typegodkendelse af en køretøjstype med henblik på transport af farligt gods ad vej i henhold til artikel 3, stk. 4, i direktiv 70/156/EØF indgives af fabrikanten.

1.2. Oplysningsskemaet skal udformes som vist i bilag 1.

1.3. Der indleveres et køretøj, som er repræsentativt for den køretøjstype, der søges godkendt, til den tekniske tjeneste, som er ansvarlig for typeprøvningen.

1.4. Fabrikanten har ret til at indgive oplysninger og rapporter over udførte prøvninger, som godtgør, at kravene med tilstrækkelig sandsynlighed kan overholdes.

2. Meddelelse af EF-typegodkendelse

2.1. Der meddeles EF-typegodkendelse i henhold til artikel 4, stk. 3, og i de relevante tilfælde artikel 4, stk. 4, i direktiv 70/156/EØF, hvis de relevante krav er opfyldt.

2.2. EF-typegodkendelsesattesten udformes om vist i bilag 2.

2.3. Hver godkendt køretøjstype tildeles et godkendelsesnummer i henhold til bilag VII til direktiv 70/156/EØF. En medlemsstat må ikke tildele samme nummer til to forskellige køretøjstyper.

2.4. Hvis der opstår tvivlstilfælde, når det kontrolleres, om et køretøj opfylder kravene i dette direktiv, skal der tages hensyn til eventuelle oplysninger og rapporter over prøvninger indgivet af fabrikanten, som kan tages i betragtning ved validering af den godkendende myndigheds prøvning.

3. Ændring af type og typegodkendelse

3.1. Ved ændring af den køretøjstype, som er godkendt i henhold til dette direktiv, finder bestemmelserne i artikel 5 i direktiv 70/156/EØF anvendelse.

3.2. Der kan udføres en delvis prøvning, som den tekniske tjeneste fastlægger ud fra de foretagne ændringer.

4. Produktionens overensstemmelse

Der træffes foranstaltninger til sikring af produktionens overensstemmelse i henhold til bestemmelserne i artikel 10 i direktiv 70/156/EØF.

Tillæg 1

Oplysningsskema nr.: . . . i henhold til bilag I til Rådets direktiv 70/156/EØF vedrørende EF-typegodkendelse af køretøjer beregnet til transport af farligt gods ad vej

>START GRAFIK>

Nedennævnte oplysninger skal i relevante tilfælde forelægges i tre eksemplarer og omfatte en indholdsfortegnelse. Eventuelle tegninger skal forelægges i en passende målestok på A4-ark eller foldet til denne størrelse. Eventuelle fotografier skal være tilstrækkelig detaljerede.

Hvis systemer, komponenter eller separate tekniske enheder omfatter elektronisk styrede funktioner, anføres relevante funktionsspecifikationer.

0. Almindelige oplysninger

0.1. Fabriksmærke (firmabetegnelse):

0.2. Køretøjets type:

0.2.1. Handelsbetegnelse(r):

0.3. Typeidentifikationsmærker som markeret på køretøjet (b) (*):

(*) Numrene og fodnoterne i dette oplysningsskema svarer til dem, der er anvendt i bilag I til direktiv 70/156/EØF. Numre, som ikke er relevante for dette direktiv, er udeladt.

0.3.1. Mærkets anbringelsessted:

0.4. Køretøjets klasse (c):

0.4.1. Klassificering(er) i henhold til art af farligt gods, som køretøjet skal transportere:

0.5. Fabrikantens navn og adresse:

0.8. Adresse på samlefabrik(ker):

1. Køretøjets almindelige specifikationer

1.1. Fotografier og/eller tegninger af et repræsentativt køretøj:

1.6. Motorens placering og montering:

2. Masse og dimensioner (e) (i kg og mm)

2.4.2. For chassis med karrosseri:

2.4.2.1. Længde (j):

2.4.2.2. Bredde (k):

2.4.2.2.1. Bredde af karrosseri på kølevogn (k):

2.4.2.3. Højde (ubelastet) (l) (ved ophæng med niveauregulering, angiv normal køreposition):

2.8. Teknisk tilladt totalmasse som oplyst af fabrikanten (y) (største og mindste for hver variant):

3. Motor (q)

3.2. Forbrændingsmotor

3.2.1.1. Funktionsprincip: styret tænding/kompressionstænding, firetakt/totakt (1)

8. Bremser

8.11. Nærmere oplysninger om retardertype(r):

9. Karrosseri

9.1. Karosseriets art:

9.2. Materialer og konstruktion:

(1) Det ikke gældende overstreges.

>SLUT GRAFIK>

Tillæg 2

>START GRAFIK>

MODEL

(Største format: A 4 (210 × 297 mm))

EF-TYPEGODKENDELSESATTEST

myndighedens stempel

Meddelelse om

- typegodkendelse (1)

- udvidelse af typegodkendelse (¹)

- nægtelse af typegodkendelse (¹)

- inddragelse af typegodkendelse (¹)

for en køretøjstype/komponent/separat teknisk enhed (¹) i henhold til direktiv . . ./. . ./EF.

Typegodkendelse nr.:

Årsag til udvidelse:

DEL I

0.1. Fabriksmærke (firmabetegnelse):

0.2. Køretøjets type:

0.2.1. Handelsbetegnelse(r):

0.3. Typeidentifikationsmærker som markeret på køretøjet/komponenten/den separate tekniske enhed (2):

0.3.1. Mærkets anbringelsessted:

0.4. Køretøjets klasse (1) (3):

0.5. Navn og adresse på fabrikanten:

0.8. Navn og adresse på samlefabrik(ker):

(1) Det ikke gældende overstreges.

(2) Hvis typeidentifikationen indeholder tegn, som ikke er relevante for beskrivelsen af type køretøj, komponent eller teknisk enhed, som er omfattet af denne typegodkendelsesattest, angives sådanne tegn i dokumentationen med symbolet »?« (f.eks. ABC??123???).

(3) Som defineret i bilag IIA til direktiv 70/156/EØF.

DEL II

1. Eventuelle yderligere oplysninger (se addendum):

2. Teknisk tjeneste ansvarlig for udførelse af prøvningerne:

3. Prøverapportens dato:

4. Prøverapportens nummer:

5. Eventuelle bemærkninger (se addendum):

6. Sted:

7. Dato:

8. Underskrift:

9. Der er vedlagt en indholdsfortegnelse for den informationspakke, der er indgivet til den godkendende myndighed, og som kan fås efter anmodning.

ADDENDUM til EF-typegodkendelsesattest nr. . . .

vedrørende typegodkendelse af et køretøj i henhold til direktiv . . ./. . ./EF.

1. Yderligere oplysninger:

1.1. Klassificering:

1.2. Kort beskrivelse af køretøjstypens opbygning, dimensioner og materialer:

1.4. Motorens placering: fortil/bagtil/i midten (1)

1.5. Forhjulstræk/baghjulstræk (¹)

1.6. Masse af køretøj, som skal prøves:

Foraksel: . . . kg

Bagaksel: . . . kg

Total: . . . kg

5. Bemærkninger: (f.eks. gældende for venstrestyrede og højrestyrede køretøjer):

(1) Det ikke gældende overstreges.

>SLUT GRAFIK>